 Ọpụpụ 12  Jehova wee gwa Mozis na Erọn okwu nala Ijipt, sị:Ọnwa a ga-abụrụ unu mbido ọnwa. Ọ ga-abụrụ unu ọnwa mbụ nafọ.Gwa nzukọ Izrel dum, sị, Nụbọchị nke iri nọnwa a ka onye ọ bụla nime ha ga-ewere otu atụrụ maka ụlọ nna nna ya hà, otu atụrụ maka otu ụlọ.Ma ọ bụrụ na ezinụlọ ya agaghị erichali otu atụrụ maka na ha dị nnọọ nta, ya na onye agbata obi ya ga-ewere ya banye nụlọ ya, dabere ná mkpụrụ obi ole ha dị; unu ga-amata ókè onye nke ọ bụla ga-enwe ike iricha iji mata mmadụ ole ha ga-adị.Atụrụ unu ga-ewere ga-abụ nke ahụ dị mma, oké, nke gbara otu afọ. Unu nwere ike isi nụmụ ebule ma ọ bụ ewu họrọ ya.Unu ga-echedo ya ruo nụbọchị nke iri na anọ nọnwa a, ọgbakọ dum nke nzukọ Izrel ga-egbu ya ná mgbede.Ha ga-eweretụ ọbara ya fesa nawara ụzọ ha abụọ nakwa nelu ọnụ ụzọ ụlọ ndị ha ga-anọ rie ya.Ha ga-eri anụ ya nabalị a. Ha ga-ahụ ya nọkụ wee rie ya na achịcha na-ekoghị eko, tinyere akwụkwọ nri na-elu ilu.Erila nke ọ bụla nime ya ná ndụ, esila ya esi, ejila mmiri sie ya, kama hụọ ya nọkụ, ma isi ya ma ụkwụ ya ma ihe dị nafọ ya.Unu ahapụla nke ọ bụla nime ya ka ọ fọdụ ruo ụtụtụ, kama, ihe ọ bụla fọdụrụ nime ya ruo ụtụtụ, unu ga-akpọ ya ọkụ.Ọ bụ otú a ka unu ga-esi rie ya, unu ga-eke ihe núkwù, yiri akpụkpọ ụkwụ ma jiri mkpara naka; unu ga-erikwa ya ọkụ ọkụ. Ọ bụ ememme ngabiga Jehova.M ga-agabiga nala Ijipt nabalị a wee gbuo nwa ọ bụla e bu ụzọ mụọ nala Ijipt, malite na mmadụ ruo nanụmanụ; m ga-emekwa ihe e kpere nikpe nahụ chi niile nke Ijipt. Abụ m Jehova.Ọbara ahụ ga-abụrụ unu ihe ịrịba ama nụlọ unu nọ nime ha; m ga-ahụkwa ọbara ahụ wee gafere unu, ihe otiti ahụ agaghị adakwasị unu iji bibie unu mgbe m ga-eti ala Ijipt ihe otiti.Ụbọchị a ga-abụrụ unu ihe ncheta, unu ga-eme ya dị ka ememme a ga na-emere Jehova nọgbọ unu niile. Unu ga-eme ya ka ọ bụrụ ụkpụrụ na-adịru mgbe a na-akaghị aka.Ụbọchị asaa ka unu ga-eri achịcha na-ekoghị eko. Ee, nụbọchị nke mbụ ka unu ga-ewepụ ihe na-eko achịcha nụlọ unu, nihi na onye ọ bụla nke riri ihe e tinyere ihe na-eko achịcha, malite nụbọchị mbụ ruo nụbọchị nke asaa, a ga-ebipụ mkpụrụ obi ahụ nIzrel.Nụbọchị nke mbụ, unu ga-enwe mgbakọ dị nsọ, nweekwa mgbakọ dị nsọ nụbọchị nke asaa. A gaghị arụ ọrụ na ha. Ọ bụ naanị ihe dị mkpụrụ obi ọ bụla mkpa iri, naanị ihe ahụ ka a pụrụ ịkwadebere unu.Unu ga na-eme ememme achịcha na-ekoghị eko, nihi na ọ bụ nụbọchị a ka m ga-akpọpụta unu nìgwè nala Ijipt. Unu ga na-edebe ụbọchị a nọgbọ unu niile ka ọ bụrụ ụkpụrụ na-adịru mgbe a na-akaghị aka.Nọnwa nke mbụ, nụbọchị nke iri na anọ nọnwa, ná mgbede ka unu ga-eri achịcha na-ekoghị eko ruo ná mgbede ụbọchị nke iri abụọ na otu nọnwa ahụ.Ruo ụbọchị asaa, a gaghị ahụ ihe na-eko achịcha nụlọ unu, nihi na onye ọ bụla detụrụ ihe e tinyere ihe na-eko achịcha ire, ma ọ bụ onye mbịarambịa ma ọ bụ nwa afọ, a ga-ebipụ mkpụrụ obi ahụ ná nzukọ Izrel.Unu erila ihe ọ bụla e tinyere ihe na-eko achịcha. Nebe obibi unu niile ka unu ga-eri achịcha na-ekoghị eko.Ngwa ngwa ahụ, Mozis kpọrọ ndị okenye niile nke Izrel wee gwa ha, sị: Kpụrụnụ ewu na atụrụ nezinụlọ nezinụlọ, gbuokwanụ anụ ememme ngabiga.Unu ga-ewerekwa ùkwù ahịhịa hisop bịanye nọbara nke dị nefere wee tee ọbara ahụ dị nefere ahụ nelu ọnụ ụzọ unu nakwa nawara ya abụọ; ọ dịghịkwa onye ọ bụla nime unu ga-esi nọnụ ụzọ ụlọ ya pụta ruo ụtụtụ.Mgbe Jehova ga-agabiga ịga tie ndị Ijipt ihe otiti wee hụ ọbara ahụ nelu ọnụ ụzọ nakwa nawara ya abụọ, Jehova ga-agabiga ọnụ ụzọ ahụ, ọ gaghị ekwe ka mbibi ahụ rute nụlọ unu wee tie unu ihe otiti.Unu ga-edebekwa ihe a ka ọ bụrụ ụkpụrụ dịịrị unu na ụmụ unu ruo mgbe a na-akaghị aka.Ọ ga-erukwa na mgbe unu batara nala ahụ Jehova ga-enye unu, dị nnọọ ka o kwuru, unu ga na-eme ememme a.Ọ ga-erukwa na mgbe ụmụ unu ga-asị unu, Gịnị ka ememme a unu na-eme pụtara?unu ga-asị, Ọ bụ àjà ememme ngabiga nke a na-achụrụ Jehova, bụ onye gabigara ụlọ ụmụ Izrel nIjipt mgbe o tiri ndị Ijipt ihe otiti, ma ọ napụtara ezinụlọ anyị.Ụmụ Izrel wee gaa mee nnọọ dị ka Jehova nyere Mozis na Erọn niwu. Ha mere nnọọ otú ahụ.O wee ruo netiti abalị na Jehova gburu nwa ọ bụla e bu ụzọ mụọ nala Ijipt, malite nọkpara Fero bụ onye nọ ọdụ nocheeze ruo nọkpara onye a dọtara nagha nke nọ nụlọ mkpọrọ, nakwa nwa anụ ụlọ ọ bụla e bu ụzọ mụọ.Fero wee bilie nabalị, ya na ndị niile na-ejere ya ozi na ndị ọzọ niile bụ ndị Ijipt; oké mkpu ákwá wee malite ịda netiti ndị Ijipt, nihi na ọ dịghị ụlọ ọ bụla mmadụ na-anwụghị.Ọ kpọrọ Mozis na Erọn ozugbo nabalị ahụ wee sị: Bilienụ, sinụ netiti ndị m pụọ, ma unu ma ụmụ Izrel ndị ọzọ, gaanụ jeere Jehova ozi, dị nnọọ ka unu kwuru.Chịrịnụ ma ìgwè ewu na atụrụ unu ma ìgwè ehi unu pụwa, dị nnọọ ka unu kwuru. Gọziekwanụ m.Ndị Ijipt wee malite ịchụli ụmụ Izrel iji mee ka ha pụọ nala ha ọsọ ọsọ, ha sịrị, nihi na anyị anwụọla anwụ!Nihi ya, ha buuru ntụ ọka ha a gwọrọ agwọ tupu e tinye ya ihe na-eko achịcha nubu ha, ya na efere ha ji agwọ achịcha nke ha ji ákwà mgbokwasị ha fụchie.Ụmụ Izrel wee mee ihe Mozis kwuru nihi na ha gara na-arịọ ndị Ijipt ihe e ji ọlaọcha mee na ihe e ji ọlaedo mee na ákwà mgbokwasị.Jehova wee mee ka ndị ya nweta ihu ọma ndị Ijipt, nke mere na ha nyere ha ihe ha rịọrọ; ha wee gbawa ndị Ijipt aka.Ụmụ Izrel wee si na Ramesis pụọ gawa Sọkọt, ha dị narị puku ndị dimkpa isii bụ ndị ji ụkwụ aga, ma e wezụga ụmụntakịrị.Ìgwè mmadụ gwara ọgwa sokwa ha gbagoo, tinyere ìgwè atụrụ na ìgwè ehi, bụ ìgwè anụ ụlọ bara ụba.Ha wee were ntụ ọka ahụ a gwọrọ agwọ ha si nIjipt buru pụta mewe achịcha, bụ achịcha na-ekoghị eko, nihi na o kobeghị eko, nihi na a chụpụrụ ha achụpụ nIjipt, ha enweghịkwa ike icheretụ, ha akwadebeghịkwa ihe oriri ọ bụla ha ga-eri.Ụmụ Izrel, bụ ndị biri nIjipt, biri ruo narị afọ anọ na iri atọ.O wee ruo mgbe narị afọ anọ na iri atọ ahụ gwụchara, o ruru nụbọchị a kpọmkwem, na ụsụụ niile nke Jehova si nala Ijipt pụọ.Ọ bụ abalị ememme a na-emere Jehova nihi ịkpọpụta ha nala Ijipt. Abalị a ga-abụrụ ụmụ Izrel niile abalị ememme a ga na-emere Jehova ruo ọgbọ ha niile.Jehova wee gaa nihu ịgwa Mozis na Erọn, sị: Nke a bụ ụkpụrụ ga na-achị ememme ngabiga a: Ọ dịghị onye mba ọzọ ga-eri ya.Ma nebe e nwere ohu nwoke nke e ji ego zụta, bie ya úgwù. E bichaa ya úgwù, o nwere ike iso rie ya.Onye ọbịa na onye ọrụ e goro ego agaghị eri ya.Ọ bụ notu ụlọ ka a ga-eri ya. Esila nụlọ were anụ ya ọ bụla pụọ nèzí. Agbajikwala ọkpụkpụ ya ọ bụla.Nzukọ Izrel dum ga-eme ememme a.Ọ bụrụ na onye mbịarambịa bi nụlọ gị dị ka ọbịa, o wee bụrụ na ọ ga-emere Jehova ememme ngabiga ahụ, ka e bie nwoke ọ bụla bụ nke ya úgwù. E bichaa ya úgwù, ọ pụrụ ịbịa nso ime ememme a; ọ ga-adịkwa ka nwa afọ. Ma ọ dịghị nwoke a na-ebighị úgwù ga-eri ya.Otu iwu ga-adịrị nwa afọ, dịkwara onye mbịarambịa nke bi netiti unu dị ka ọbịa.Ụmụ Izrel niile wee mee nnọọ dị ka Jehova nyere Mozis na Erọn niwu. Ha mere nnọọ otú ahụ.O wee ruo nụbọchị a na Jehova kpọpụtara ụmụ Izrel na ụsụụ ha nala Ijipt. 